OpenLLM-France/wikimedia huggingface dataset:
# Joseph Jules Beecken

Joseph Jules Beecken (Lieja, 11 d'abril de 1904 - valor desconegut) va ser un boxejador belga que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze de la categoria del pes mitjà, del programa de boxa.

## Referències

* ↑ «Joseph Beecken Olympic Results». sports-reference.com. Arxivat de l'original el 18 d’abril 2020. [Consulta: 9 maig 2018].
# Museu literari Petőﬁ

El Museu Literari Petőfi (Petőﬁ Literary Museum) (PLM) és un important museu hongarès de Budapest. Va ser fundat el 1954, com l'organització successora de la Casa Petőfi. Va ser nomenat així per honrar la memòria de Sándor Petőfi.

## Referències

* ↑ «Petőfi Literary Museum (Petőfi Irodalmi Múzeum)». www.annalindhfoundation.org. Anna Lindh Foundation. [Consulta: 21 novembre 2020].
# Nebmaatre

Nebmaatre (que vol dir Ra és el senyor de Maat) fou un faraó que no es pot ubicar cronologicàment i podria correspondre a alguna de les dinasties entre la dinastia XIII i la dinastia XVII. El més probable és que correspongui a la dinastia XVI.
És conegut únicamente per una làmina de coure pertanyent a una destral trobada a una tomba a Mostaged.
# La Capella Blanca

La Capella Blanca (en bretó Ar Chapel-Wenn, gal·ló La Chapèll-Blaunch, en francès La Chapelle-Blanche) és un municipi francès, situat a la regió de Bretanya, al departament de les Costes d'Armor.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 192 | 236 | 181 | 180 | 169 | 165 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gérard Bertrand | |
# Wieland Schmidt

Wieland Schmidt (Magdeburg, 23 de desembre de 1953) fou un jugador d'handbol alemany que va competir sota bandera de la República Democràtica Alemanya durant les dècades de 1970 i 1980.
Amb la selecció de la República Democràtica Alemanya jugà 276 partits. El 1974 guanyà la medalla de plata al Campionat del món d'handbol i el 1978 i 1986 la de bronze. El 1980 va prendre part en els Jocs Olímpics de Moscou, on guanyà la medalla d'or en la competició d'handbol. Vuit anys més tard, als jocs de Seül, fou setè en la mateixa competició. A nivell de clubs jugà al SC Magdeburg, amb qui guanyà sis lligues i dues copes de la República Democràtica Alemanya i la Copa d'Europa de 1978 i 1981.
El 1980 va ser guardonat amb l'Ordre del Mèrit Patriòtic de plata i el 1984 amb la d'or.

## Referències

* ↑ «Wieland Schmidt Olympic Results». sports-reference.com. Arxivat de l'original el 14 de desembre 2012. [Consulta: 5 setembre 2019].
* ↑ Neues Deutschland, 22. agost 1980, S. 3
* ↑ Neues Deutschland, 1./2. setembre 1984, S. 4

## Enllaços externs

* Web oficial
# James Fifer

James Fifer (Tacoma, 14 de juliol de 1930 - Seattle, 7 de juny de 1986) fou un remer estatunidenc que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries de la prova del dos amb timoner del programa de rem. Quatre anys més tard, als Jocs de Melbourne, guanyà la medalla d'or en la prova del dos sense timoner fent parella amb Duvall Hecht.

## Referències

* ↑ «Olympedia – Jim Fifer». [Consulta: 28 juliol 2022].
# Placentaris

Els placentaris (Placentalia) són un clade de mamífers de la subclasse dels euteris. De vegades es fan servir Placentalia i Eutheria com si fossin sinònims, però aquest últim grup inclou tàxons basals més propers als placentals que als marsupials. Els placentaris, que són el grup terminal dels euteris, divergiren d'altres grups de mamífers durant el Cretaci.

## Filogènia

Aquesta és la filogènia d'acord amb les dades genètiques i morfològiques:
| Eutheria | Atlantogenata Xenarthra Cingulata Pilosa Afrotheria Paenungulata Hyracoidea Tethytheria Proboscidea Sirenia Afroinsectiphilia Tubulidentata Afroinsectivora Macroscelidea Afrosoricida Boreoeutheria Laurasiatheria Eulipotyphla Scrotifera Chiroptera Fereungulata Ferae Pholidota Carnivora Eungulata Perissodactyla Cetartiodactyla (Artiodactyla) Euarchontoglires Glires Lagomorpha Rodentia Euarchonta Scandentia Primatomorpha Dermoptera Primates |

## Referències

* ↑ Entrada «Placentalia» de la Paleobiology Database (en anglès). [Consulta: 20 desembre 2022].
* ↑ Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
* ↑ Puttick, Mark N.; Thomas, Gavin H.; Benton, Michael J. «Dating Placentalia: Morphological clocks fail to close the molecular fossil gap» (en anglès). Evolution, 70, 4, 2016, pàg. 873–886. DOI: 10.1111/evo.12907. ISSN: 00143820.
* ↑ Esselstyn, Jacob A.; Oliveros, Carl H.; Swanson, Mark T.; Faircloth, Brant C. «Investigating Difficult Nodes in the Placental Mammal Tree with Expanded Taxon Sampling and Thousands of Ultraconserved Elements». Genome Biology and Evolution, 9, 9, 26-08-2017, pàg. 2308–2321. DOI: 10.1093/gbe/evx168. PMC: 5604124. PMID: 28934378.
# Harald Kråkenes

Harald Kråkenes (Fana, 8 de juliol de 1926 - Voss, 14 de novembre de 2004) fou un remer noruec que va competir durant les dècades de 1940 i 1950. Era germà dels també remers Thorstein i Sverre Kråkenes.
El 1948 va prendre part en els Jocs Olímpics de Londres, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Hèlsinki, quedà eliminat en semifinals en la prova del quatre sense timoner del programa de rem. El 1960, a Roma, disputà els seus tercers i darrers Jocs, on quedà eliminat en semifinals de la competició del doble scull.
En el seu palmarès també destaca una medalla de bronze en el quatre sense timoner al Campionat d'Europa de 1949.

## Referències

* ↑ «Harald Kråkenes Olympic Results». sports-reference.com. [Consulta: 8 juny 2019].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 12 maig 2018].
# Joseph Musch

Joseph B. Musch (Sint-Gillis-Waas, 12 d'octubre de 1893 - 25 de setembre de 1971) fou un futbolista belga de començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. Pel que fa a clubs, defensà els colors del Royale Union Saint-Gilloise entre 1909 i 1928, tret del parèntesi obligat de la Primera Guerra Mundial i amb qui guanyà la lliga belga de futbol el 1910, 1913 i 1923. El 1913 i 1914 guanyà la Copa belga de futbol. Amb la selecció nacional jugà 24 partits, amb qui marcà 3 gols.

## Referències

* ↑ «Joseph Musch Olympic Results». sports-reference.com. Arxivat de l'original el 18 d’agost 2011. [Consulta: 17 setembre 2017].
# Sheshonq II

Sheshonq II va ser un rei (o faraó) de la dinastia XXII d'Egipte. És l'únic faraó d'aquesta dinastia la tomba del qual no va ser saquejada antigament. La seva tomba es va trobar el 1939 a Tanis, dins del mausoleu de Psusenes I. La va descobrir l'egiptòleg francès Pierre Montet, descobridor de les restes de Pi-Ramsès, la capital dels faraons ramèssides, que havien estat traslladades a Tanis probablement durant el tercer període intermedi.
# Wilfred Nichol

Wilfred Nichol (Newcastle upon Tyne, 29 de maig de 1901 - Wakefield, 8 de febrer de 1955) va ser un atleta anglès, especialista en curses de velocitat, que va competir durant la dècada de 1920.
El 1924 va prendre part en els Jocs Olímpics de París, on va disputar tres proves del programa d'atletisme. Va guanyar la medalla de plata en els 4x100 metres relleus, formant equip amb Harold Abrahams, Walter Rangeley i Lancelot Royle. En aquests mateixos Jocs quedà eliminat en sèries dels 100 i 200 metres.

## Millors marques

* 100 metres llisos. 11.0" (1923/24)
* 200 metres llisos. 21.9" (1923)
* 4x100 metres llisos. 41.2" (1924) Rècord d'Europa

## Referències

* 1 2 «Wilfred Nichol Olympic Results». sports-reference.com. Arxivat de l'original el 3 d’octubre 2016. [Consulta: 5 setembre 2018].
* ↑ William Peter Nichol a trackfield.brinkster.net
# Jamie Hamilton

Jamie Hamilton (anglès: James Hamilton) (Indianàpolis, 15 de novembre de 1900 - Westminster, 24 de maig de 1988) fou un remer i publicista britànic que va competir durant les dècades de 1920 i 1930. Va fundar l'editorial Hamish Hamilton Limited.
Va estudiar dret i llengua al Gonville and Caius College de Cambridge, abans de destacar en el rem al Thames Rowing Club. Va ser membre de l'equip que guanyà la Grand Challenge Cup a la Henley Royal Regatta el 1927 i 1928. El 1928 va prendre part en els Jocs Olímpics d'Amsterdam, on guanyà la medalla de plata en la prova del vuit amb timoner del programa de rem. Es va casar amb Jean Forbes-Robertson el 1929, però el 1933 se'n separà.
Hamilton era un empleat del departament de llibres a Harrods abans de fundar la seva pròpia editorial Hamish Hamilton als anys trenta. Va continuar publicant un gran nombre d'autors britànics i nord-americans prometedors, molts dels quals eren amics personals. Jamie Hamilton va vendre l'empresa a la Thomson Organization el 1965, que la va revendre a Penguin Books el 1986.

## Referències

* 1 2 3 «Olympedia – Jamie Hamilton». [Consulta: 8 octubre 2023].
* ↑ "London Actress to Wed", The Montreal Gazette, 19 July 1929, p. 10, accessed 17 December 2012
# Greererpeton burkemorani

Greererpeton burkemorani és una espècie extinta de vertebrat tetrapodomorf de la família dels colostèids que visqué en allò que avui en dia és Nord-amèrica durant el Carbonífer inferior, fa entre 323,7 i 327 milions d'anys. Se n'han trobat restes fòssils a Virgínia Occidental (Estats Units). Es tracta de l'única espècie del gènere Greererpeton.
Feia gairebé 150 cm de llargada. Igual que els altres membres de la seva família, era un animal de cos anguil·liforme dotat de 40 vèrtebres al coll i el tronc. El crani, pla, feia uns 17,5 cm de llargada. Els cinc dits que tenia a cada pota li servien per canviar de rumb dins l'aigua. A diferència d'altres tetrapodomorfs contemporanis, mantenia un estil de vida gairebé exclusivament aquàtic.

## Referències

* 1 2 Entrada «Greererpeton burkemorani» de la Paleobiology Database (en anglès). [Consulta: 11 agost 2024].
* ↑ Romer, 1969, p. 5.
* 1 2 3 Carlton, 2019, «Greererpeton».
* ↑ Benton, 2014, p. 98.

## Bibliografia

* Benton, M. J. Vertebrate Palaeontology (en anglès). 4a edició. Wiley-Blackwell, 2014. ISBN 9781118407554.
* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Romer, A. S. «A Temnospondylous Labyrinthodont from the Lower Carboniferous» (en anglès). Kirklandia, 6, 1969, pàg. 1-20.
# Kristoffer Lepsøe

Kristoffer Lepsøe (Fana, 15 de març de 1922 - Bergen, 26 de març de 2006) fou un remer noruec que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Hèlsinki, quedà eliminat en semifinals en la prova del quatre sense timoner del programa de rem. En el seu palmarès també destaca una medalla de bronze en el quatre sense timoner al Campionat d'Europa de 1949.

## Referències

* ↑ «Kristoffer Lepsøe Olympic Results». sports-reference.com. Arxivat de l'original el 18 d'abril 2020. [Consulta: 8 juny 2019].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 12 maig 2018].
# Robert Markuš

Robert Markuš (en serbi: Роберт Маркуш; (Bačka Topola, 7 d'octubre de 1983), és un jugador d'escacs serbi, que té el títol de Gran Mestre des de 2004. És membre del Club d'escacs de Novi Sad, i està casat amb la jugadora d'escacs Ana Srebrnič.
A la llista d'Elo de la FIDE del juny de 2022, hi tenia un Elo de 2613 punts, cosa que en feia el jugador número 3 (en actiu) de Sèrbia, i el 178è millor jugador al rànquing mundial. El seu màxim Elo va ser de 2652 punts, a la llista de juliol de 2011 (posició 99 al rànquing mundial).

## Resultats destacats en competició

Va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una mala actuació i fou eliminat en primera ronda per Mikhaïl Gurévitx. Markuš ha participat, representant Sèrbia, a les Olimpíades d'escacs.
L'abril de 2014, jugà el fort Karpos Open, a Skopje, i empatà al segon lloc amb 7 punts sobre 9 partides amb un grup de sis altres jugadors: Eduardo Iturrizaga, Iván Salgado, Andrey Vovk, Zdenko Kozul, Davorin Kuljasevic i Sergey Grigoriants, mig punt per sota del guanyador, Kiril Gueorguiev. El 2015 empatà al segon lloc a la següent edició del Karpos Open amb 7 punts, mig per sota del campió, Ivan Ivanišević.
El 2017 empatà als llocs 3r-6è al Festival d'Escacs de Zalakaros, amb Víktor Mihalevsky, Tamir Nabaty i Ígor Kovalenko.

## Notes i referències

* ↑ «Nota biogràfica de Robert Markuš» (en anglès). Chessgames.com. [Consulta: 26 octubre 2014].
* ↑ «"Rànquing d'escaquistes per federació: Sèrbia"» (en anglès). lloc web de la FIDE. [Consulta: 10 juny 2022].
* ↑ Posició al rànquing mundial i evolució Elo de Robert Markuš «benoni.de». Arxivat de l'original el 2014-10-26. [Consulta: 8 novembre 2011]. (alemany)
* ↑ «Lloc web oficial de la Copa del món de 2005» (en anglès). [Consulta: 16 maig 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Kiril Georgiev clear first in Karpos Open 2014» (en anglès). chessdom.com, 16-04-2014. [Consulta: 26 octubre 2014].
* ↑ «Karpos Open 2015». chess-results.com. [Consulta: 2 novembre 2019].
* ↑ «Zalakaroson Rapport Richárd nyerte a nyílt magyar bajnokságot» (en hongarès). sakkblog.hu, 26-05-2017. [Consulta: 13 agost 2020].
# Çandarli (II) Ibrahim Paixà

Çandarli (II) Ibrahim Paixà (turc: Çandarlı İbrahim Paşa) (1429 $^{(Gregorià)}$ - batalla naval de Zonchio, 1499 $^{(Gregorià)}$) anomenat el Jove, fou un estadista otomà que va servir com a gran visir otomà de 1498 a 1499. Fill del gran visir Çandarli Halil Paixà (1429-1500). Va ocupar diversos càrrecs com cadi a Edirne, kadiasker, visir lala, kadiasker de Rumèlia (1485) i visir (1486). Es va convertir en segon visir quan Bayezid II va pujar al tron el 1481. Quan Hersekzade Ahmet Pasha va ser destituït del seu càrrec, el 1498 fou nomenat gran visir al lloc de Hersekli Ahmed Paixà. L'any següent es va unir a la campanya veneciana amb Sultà Bayezid. Va morir el 1500 al campament militar prop de Naupaktos, durant la campanya de Lepant. Un fill fou fill beglerbegi de Diyarbekir i un altre (Isa Pasha) beglerbegi de Damasc.
Va tenir dos fills anomenats Hüseyin i İsa que van servir a Selim I i Suleyman I en diferents posicions. Va fer construir obres benèfiques com mesquites, banys i madrasses a ciutats com Istanbul, Bursa, Aksaray i Kastamonu.

## Referències

* ↑ İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, pp. 537–538. (Turkish)
* ↑ «Çandarlı ailesinin son veziriazamı: Çandarlı İbrahim Paşa kimdir?». Ansiklopedika, 24-06-2021. Arxivat de l'original el 2021-06-24. [Consulta: 24 juny 2021].
* ↑ «Çandarlı ailesinin son veziriazamı: Çandarlı İbrahim Paşa kimdir?», 24-06-2021. Arxivat de l'original el 2021-06- 24. [Consulta: 24 juny 2021].
Gran visir otomà :
# Harpyia milhauseri

Harpyia milhauseri és una espècie de lepidòpter ditrisi de la família dels notodòntids (Notodontidae). Es troba principalment a l'Europa Central. També a la península Ibèrica.
Fa de 40 a 52 mm d'envergadura alar. Vola del maig al juny depenent de la zona.
Les larves s'alimenten de Quercus, Fagus i ocasionalment Betula.

## Galeria

* Harpyia milhauseri, femella
* Harpyia milhauseri
* Harpyia milhauseri
* Harpyia milhauseri

## Referències

* ↑ «Biodiversidad Virtual» (en castella). [Consulta: 16 gener 2016].

## Enllaços externs

* http://www.lepiforum.de
* UKmoths
# Wilhelm Leichum

Wilhelm Leichum (Neu-Isenburg, 12 de maig de 1911 - Nijni Nóvgorod, 19 de juliol de 1941) va ser un atleta alemany, especialista en el salt de llargada i en curses de velocitat, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on disputà dues proves del programa d'atletisme. Guanyà la medalla de bronze en la cursa dels 4x100 metres relleus fent equip amb Erich Borchmeyer, Erwin Gillmeister i Gerd Hornberger; mentre en la prova del salt de llargada fou quart. El 1934 i 1938, al Campionat d'Europa d'atletisme, guanyà la medalla d'or en el salt de llargada.
Va morir a Gorki, mentre lluitava en el Front Oriental de la Segona Guerra Mundial, el 1941.

## Millors marques

* 100 metres. 10,4" (1936)
* Salt de llargada. 7,76 metres (1936)

## Referències

* 1 2 «Wilhelm Leichum Olympic Results». sports-reference.com. Arxivat de l'original el 16 de desembre 2012. [Consulta: 16 abril 2020].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
* ↑ «Track and Field Statistics». [Consulta: 16 abril 2020].
# Jan Mrvík

Jan Mrvík (Praga, 29 de març de 1939 - 27 de maig de 2023) és un remer txec, ja retirat, que va competir sota bandera de Txecoslovàquia durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del vuit amb timoner del programa de rem. En el seu palmarès també destaca una medalla de bronze al Campionat d'Europa de rem de 1963.

## Referències

* ↑ «Olympedia – Jan Mrvík». [Consulta: 14 agost 2022].
* ↑ «Rudern - Europameisterschaften (Herren - Achter)». [Consulta: 14 agost 2022].
* ↑ «Jan Mrvík» (en txec). [Consulta: 14 agost 2022].
# Episoriculus

Episoriculus és un gènere de musaranyes de la família dels sorícids.

## Taxonomia

* E. baileyi
* E. caudatus
* E. fumidus
* E. leucops
* E. macrurus
* E. umbrinus

## Referències

* ↑ Entrada «Episoriculus» de la Paleobiology Database (en anglès). [Consulta: 20 desembre 2022].
* ↑ Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Joyce King

Joyce King (Sydney, 1 de setembre de 1920 - Willoughby, 10 de juny de 2001) fou una atleta australiana, especialista en curses de velocitat, que va competir durant la dècada de 1940.
El 1948 va prendre part en els Jocs Olímpics de Londres, on va disputar tres proves del programa d'atletisme. Va guanyar la medalla de plata en la prova del 4x100 metres formant equip amb Shirley Strickland, June Maston i Elizabeth McKinnon, mentre en el 100 i 200 metres quedà eliminada en sèries. El 1948 guanyà el campionat nacional de les 100 i 220 iardes.

## Millors marques

* 100 metres. 12,2" (1939)
* 200 metres. 24,0" (1941)

## Referències

* 1 2 «Joyce King Olympic Results». sports-reference.com. Arxivat de l'original el 18 d’abril 2020. [Consulta: 14 novembre 2019].
* ↑ Joyce King Arxivat 2019-08-29 a Wayback Machine. a Athletics Australia
* ↑ Fitxa a trackfield.brinkster.net
# Psyche

«Psyché o Psyche» té aquests significats:
* Psyché (Falla), composició de Manuel de Falla sobre un poema de Jean-Aubry
* Psyché (Franck), poema simfònic de César Franck
* Psyché (Lully), tragèdia lírica amb música de Jean-Baptiste Lully i llibret de Thomas Corneille, basat en L'ase d'or d'Apuleu
* Psyche (nau espacial), orbitador espacial de tipus Discovery de la NASA
# Orera

Orera és un municipi de la província de Saragossa situat a la comarca de la Comunitat de Calataiud. El 2023 tenia 103 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Wilhelm Menne

Wilhelm Menne (Würzburg, 11 d'agost de 1910 - Trenčín, 27 de març de 1945), també conegut com a Willi Menne, fou un remer alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la prova del quatre sense timoner del programa de rem. Formà equip amb Rudolf Eckstein, Anton Rom i Martin Karl.
En el seu palmarès també destaquen dues medalles d'or al Campionat d'Europa de rem, una en el quatre sense timoner de 1934, i una altra en el quatre amb timoner de 1935.
Va morir al camp de batalla mentre lluitava a Eslovàquia durant la Segona Guerra Mundial.

## Referències

* ↑ «Wilhelm Menne Olympic Results». sports-reference.com. Arxivat de l'original el 22 d’octubre 2011. [Consulta: 2 juny 2019].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 19 maig 2018].
* ↑ «Rudern – Europameisterschaften (Herren – Vierer m.Stm.)» (en alemany). Sport Komplett. [Consulta: 13 maig 2018].
* ↑ «Olympians Who Were Killed or Missing in Action or Died as a Result of War». Arxivat de l'original el 17 d’abril 2020. [Consulta: 10 maig 2018].
# Jaroslav Hellebrand

Jaroslav Hellebrand (Praga, 30 de desembre de 1945) és un remer txec, ja retirat, que va competir sota bandera de Txecoslovàquia durant les dècades de 1960 i 1970.
Durant la seva carrera esportiva va prendre part en tres edicions dels Jocs Olímpics d'Estiu, el 1968, 1972 i 1976. A Ciutat de Mèxic i Múnic fou dotzè en les proves del programa de rem que disputà, mentre el 1976, a Mont-real, guanyà la medalla de bronze en la prova del quàdruple scull. Formà equip amb Zdenek Pecka, Václav Vochoska i Vladek Lacina.
En el seu palmarès també destaquen tres medalles al Campionat del Món de rem: de plata el 1975, en el quàdruple scull, i de bronze el 1970 i 1974, en scull individual i quàdruple scull respectivament; i dues de bronze en el doble scull al Campionat d'Europa de rem, el 1965 i 1967.

## Referències

* ↑ «Olympedia – Jaroslav Hellebrand». [Consulta: 23 agost 2022].
* ↑ «Rudern - Weltmeisterschaften. Doppelvierer - Herren». [Consulta: 23 agost 2022].
* ↑ «Rudern - Weltmeisterschaften. Einer - Herren». [Consulta: 23 agost 2022].
* ↑ «Rudern - Europameisterschaften (Herren - Doppelzweier)». [Consulta: 23 agost 2022].
# Propaleoteri

El propaleoteri (Propalaeotherium) és un gènere primitiu de perissodàctils, relacionat amb els cavalls. El seu nom significa 'anterior als paleoteris', ja que n'és l'avantpassat. Tot i que descendien del cavall més primitiu, l'hiracoteri, els propaleoteris i els paleoteris no eren avantpassats del cavall modern: el seu llinatge s'extingí fa uns 45 milions d'anys.
Els propaleoteris eren animals petits, que feien entre trenta i seixanta centímetres a l'espatlla. Semblaven petits tapirs. No tenien peülles, sinó una mena d'ungles que s'hi assemblaven. Eren herbívors i uns fòssils sorprenentment ben conservats al jaciment de Messel mostren que menjaven baies i fulles que havien caigut a terra.

## Referències

* ↑ Entrada «Propalaeotherium» de la Paleobiology Database (en anglès). [Consulta: 27 abril 2023].

## Vegeu també

* Evolució dels èquids

## Enllaços externs

* BBC Online Science and Nature (anglès)
* Evolució dels èquids (anglès)
# Avenida Marginal

Avenida Marginal és un important passeig marítim situat a Mindelo, a l'ila de São Vicente (Cap Verd). La seva extensió comprén la costa de la Badia de Porto Grande des del centre de la ciutat fins als afores de la mateixa per l'extrem nord-oest, i ofereix unes vistes del Monte Cara (ubicat també a São Vicente) i de l'illa veïna de Santo Antão.
És una via que enllaça amb l'avinguda que connecta amb les carreteres que porten al sud-est i al sud-oest (Rua de Morguinho) de l'illa. Pel sud limita amb el port, on s'hi troben els serveis portuaris i de transbordadors amb connexions a Santo Antão. L'avinguda es va pavimentar durant la dècada de 1970 i actualment bona part del seu recorregut divideix el flux de trànsit del de vianants.
S'hi troba el Centre Cultural Portuguès de la ciutat, un dels museus en què s'hi realitzen activitats culturals i espectacles. També hi ha associacions que realitzen exhibicions i entrenaments de capoeira.

## Curiositats

Un àlbum del cantant capverdià Bana rep aquest nom en honor de l'avinguda. També una cançó de Cesária Évora en el seu àlbum Rogamar (2006).

## Referències

* ↑ Flood, C. «Art & Culture». A: Cape Verde (Other Places Travel Guide) (en anglès). Other Places Publishing, 2010, p. 91. ISBN 9780982261927.